CELEX: 22019D0355
Language: mt
Date: 2019-02-25 00:00:00
Title: Deċiżjoni Nru 1/2019 tal-Kumitat tal-Ambaxxaturi AKP-UE tal-25 ta' Frar 2019 li jagħtu kwittanza lid-Direttur taċ-Ċentru Tekniku ta' Kooperazzjoni Agrikola u Rurali (ĊTA) fir-rigward tal-implimentazzjoni tal-baġit tiegħu għas-sena finanzjarja 2017 [2019/355]

5.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 64/11
               
            
         DEĊIŻJONI Nru 1/2019 TAL-KUMITAT TAL-AMBAXXATURI AKP-UE
         tal-25 ta' Frar 2019
         li jagħtu kwittanza lid-Direttur taċ-Ċentru Tekniku ta' Kooperazzjoni Agrikola u Rurali (ĊTA) fir-rigward tal-implimentazzjoni tal-baġit tiegħu għas-sena finanzjarja 2017 [2019/355]
         IL-KUMITAT TAL-AMBAXXATURI AKP-UE,
         Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra (1), u b'mod partikolari l-Artikolu 2(6) tal-Anness III tiegħu,
         Wara li kkunsidra d-Deċiżjoni Nru 5/2013 tal-Kumitat tal-Ambaxxaturi AKP-UE tas-7 ta' Novembru 2013 dwar l-Istatuti taċ-Ċentru Tekniku ta' Kooperazzjoni Agrikola u Rurali (ĊTA) (2), u b'mod partikolari l-Artikolu 4(2) tal-Anness tiegħu,
         Wara li kkunsidra d-Deċiżjoni Nru 3/2006 tal-Kumitat tal-Ambaxxaturi AKP-KE tas-27 ta' Settembru 2006 dwar ir-Regolament Finanzjarju taċ-Ċentru Tekniku ta' Kooperazzjoni Agrikola u Rurali (ĊTA) (3), b'mod partikolari l-Artikolu 26(5) tiegħu,
         Wara li kkunsidra d-dikjarazzjonijiet finanzjarji taċ-Ċentru Tekniku ta' Kooperazzjoni Agrikola u Rurali għas-sena finanzjarja 2017 li ntemmet fil-31 ta' Diċembru 2017,
         Wara li kkunsidra r-rapport tal-Awdituri dwar il-kontijiet taċ-Ċentru għas-sena finanzjarja 2017,
         Wara li ħa nota tat-tweġibiet mogħtija mid-Direttur taċ-Ċentru għall-kummenti magħmula mill-Awdituri,
         Wara li ħa nota tal-approvazzjoni, mill-Bord taċ-Ċentru, tad-dikjarazzjonijiet finanzjarji u tar-rapport tal-Awdituri taċ-Ċentru Tekniku ta' Kooperazzjoni Agrikola u Rurali għas-sena finanzjarja 2017,
         Billi:
         
                     (1)
                  
                  
                     Id-dħul taċ-Ċentru għas-sena finanzjarja 2017 ikkonsista prinċipalment minn kontribuzzjonijiet mill-Fond Ewropew għall-Iżvilupp li jammonta għal EUR 14 792 000.
                  
               
                     (2)
                  
                  
                     L-implimentazzjoni ġenerali tal-baġit taċ-Ċentru mid-Direttur matul is-sena finanzjarja 2017 kienet tali li jenħtieġ li d-Direttur jingħata kwittanza fir-rigward tal-implimentazzjoni ta' dak il-baġit,
                  
               IDDEĊIEDA KIF ĠEJ:
         
            Artikolu Uniku
            Il-Kumitat, fuq il-bażi tar-rapport tal-Awdituri u d-dikjarazzjonijiet finanzjarji għas-sena finanzjarja korrispondenti, b'dan jagħti kwittanza lid-Direttur taċ-Ċentru Tekniku ta' Kooperazzjoni Agrikola u Rurali fir-rigward tal-implimentazzjoni tal-baġit tiegħu għas-sena finanzjarja 2017.
         
         
            Magħmul fi Brussell, il-25 ta' Frar 2019.
            
               
                  Għall-Kumitat tal-Ambaxxaturi AKP-UE
               
               
                  Il-President
               
               Luminița Teodora ODOBESCU
            
         
         
            (1)  ĠU L 317, 15.12.2000, p. 3.
         
            (2)  ĠU L 309, 19.11.2013, p. 50.
         
            (3)  ĠU L 350, 12.12.2006, p. 1.